ΓΡΑΠΤΗ ΕΡΩΤΗΣΗ E-1925/02

υποβολή: Guido Sacconi (PSE) προς την Επιτροπή

(3 Ιουλίου 2002)

Θέμα: Χρησιμοποίηση της ιλύος καθαρισμού λυμάτων στη γεωργία

Έχονταςπόψη ότι η Ιταλία εξέδωσε, στις 7 Δεκεμβρίου 2001,πουργικό διάταγμα το οποίο μεταξύ των λιπασμάτων περιλαμβάνει το συγχωνευμένο δέρμα, προϊόν το οποίο παράγεται από μίγμα δερμάτων και σταθεροποιημένων πρωτεϊνούχων ιλύων προερχομένων από δέψηση

στο προοίμιο του εν λόγω διατάγματος αναφέρεται ότι ζητήθηκε η γνώμη της Επιτροπής

η παραγωγή του λιπάσματος θα σημάνει τη χρησιμοποίηση στην γεωργία ιλύων καθαρισμού καθαρά βιομηχανικής προέλευσης, χωρίς ποιοτικούς ή ποσοτικούς περιορισμούς, χωρίς καταχώρηση της χρήσης τους και χωρίς προληπτική ανάλυση των εδαφών. Τούτο θα αποτελούσε κατάφωρη παραβίαση του πνεύματος και του γράμματος της Οδηγίας 86/278/ΕΟΚ(1) του Συμβουλίου, της 12ης Ιουνίου 1986 (η οποία ενσωματώθηκε στην ιταλική νομοθεσία με το νομοθετικό διάταγμα 99/1992)·

δυνάμει της ελεύθερης κυκλοφορίας των αγαθών, το λίπασμα αυτό θα μπορεί να διατίθεται στο εμπόριο και να χρησιμοποιείται σε όλη την Ευρωπαϊκή Ένωση·

Μπορεί η Επιτροπή να μας πληροφορήσει:

1. εάν αληθεύει ότι γνωμοθέτησε θετικά για την έγκριση τέτοιας ρυθμιστικής διάταξης·

2. υπό ποιούς όρους διατύπωσε τη γνώμη αυτή·

3. εάν προτίθεται να παρέμβει προκειμένου να αποφευχθούν ανοίκειες χρήσεις της ιλύος καθαρισμού λυμάτων στην γεωργία·

(1) ΕΕ L 181 της 4.7.1986, σελ. 6.

Απάντηση της κας Wallstrm εξ ονόματος της Επιτροπής

(5 Αυγούστου 2002)

1. Στο πλαίσιο της διαδικασίας κοινοποίησης που προβλέπεται στην οδηγία 98/34/ΕΚ(1) του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης σχετικά με τα τεχνικά πρότυπα και τους κανονισμούς, η Ιταλία κοινοποίησε ένα σχέδιο διατάγματος για τροποποίηση των παραρτημάτων 1Β και 3 του νόμου αριθ. 748 της 19ης Οκτωβρίου 1984 (πρόκειται για τον ιταλικό νόμο που διέπει τα χημικά λιπάσματα).

2. Η Επιτροπή έλαβε την κοινοποίηση(2) στις 14 Μαρτίου 2000 χωρίς να δώσει συνέχεια. Το γεγονός ότι δεν δόθηκε συνέχεια στο πλαίσιο της προαναφερόμενης διαδικασίας κοινοποίησης δεν σημαίνει έγκριση του κοινοποιηθέντος σχεδίου διατάγματος, αφού η πρακτική εφαρμογή του μέτρου μπορεί π.χ. να αναδείξει προβλήματα συμβατότητας με το κοινοτικό δίκαιο. Να προστεθεί επίσης ότι το άρθρο 8 παράγραφος 5 της οδηγίας 98/34/ΕΚ προβλέπει ότι η έλλειψη αντίδρασης από πλευράς Επιτροπής, στο πλαίσιο της παρούσας οδηγίας, για ένα σχέδιο τεχνικού κανόνα δεν προδικάζει την απόφαση που θα μπορούσε να ληφθεί στο πλαίσιο άλλων κοινοτικών πράξεων.

3. Στην οδηγία 86/278/ΕΟΚ(3) του Συμβουλίου της 12ης Ιουνίου 1986, σχετικά με την προστασία του περιβάλλοντος και ιδίως του εδάφους κατά τη χρησιμοποίηση της ιλύος καθαρισμού λυμάτων στη γεωργία, η ιλύς ορίζεται ως η ιλύς που προέρχεται από σταθμούς καθαρισμού που επεξεργάζονται λύματα των οποίων η σύνθεση είναι παρόμοια με τη σύνθεση των οικιακών και αστικών λυμάτων (άρθρο 2πό α) περίπτωση i) της οδηγίας).

Βιομηχανικά λύματα σαν και αυτά που προκύπτουν από ένα βυρσοδεψείο δεν μπορούν να θεωρηθούν ως οικιακά ή αστικά λύματα. Ούτε και η σύνθεσή τους μπορεί να θεωρηθεί παρόμοια εκείνης των οικιακών και αστικών λυμάτων.

Οι διατάξεις λοιπόν της οδηγίας 86/278/ΕΟΚ δεν έχουν εφαρμογή σε ιλύ βιομηχανική προέλευσης. Οι διατάξεις που πρέπει να διέπουν τη χρήση ιλύος βιομηχανικών εγκαταστάσεων θεσπίζονται από τα κράτη μέλη σύμφωνα με το άρθρο 3 παράγραφος 2 δεύτερη περίπτωση της οδηγίας 86/278/ΕΟΚ.

Το ιταλικό διάταγμα στο οποίο αναφέρεται το Αξιότιμο Μέλος του Κοινοβουλίου στη γραπτή του ερώτηση δίνει τη δυνατότητα να χρησιμοποιείται η ιλύς των βυρσοδεψείων ως οργανικό συμπλήρωμα για την εξισορρόπηση αζώτου-άνθρακα. Η συγκέντρωση του εξασθενούς χρωμίου σε καμία περίπτωση δεν μπορεί ναπερβαίνει τα 0,5 ppm.

(1) ΕΕ L 204 της 21.7.1998.

(2) 2000-0107-I.

(3) ΕΕ L 181 της 4.7.1986.